2.3 การประกอบธุรกิจของแต่ละสายผลิตภัณฑ์

2.3.1 ลักษณะผลิตภัณฑ์และบริการ

(1) โครงสร้างเหล็ก (Steel Structure) และงานเหล็กทั่วไป (General Steel Work)
คือ
การแปรรูปโลหะซึ่งมีเหล็กแผ่นและเหล็กรูปพรรณเป็นวัตถุดิบหลักในการผลิตชิ้นส่วนโครงสร้างเหล็ก
เพื่อใช้ติดตั้งในงานอุตสาหกรรมขนาดใหญ่ เช่น โรงไฟฟ้า โรงกลั่นน้ำมัน โรงงานปิโตรเคมี
เป็นต้น งานอาคารสูงที่ใช้เหล็กเป็นโครงสร้างของอาคาร งานสาธารณูปโภคขั้นพื้นฐาน เช่น
สะพาน ทางยกระดับ เป็นต้น งานผลิตอุปกรณ์และส่วนของเครื่องจักร (Construction
Equipment and Mechanical Parts) ซึ่งใช้ในงานก่อสร้าง ได้แก่ รถผสมคอนกรีต (Truck
Mixer) โครงสร้างของปั้นจั่น (Tower Crane) โรงผสมคอนกรีต (Concrete Batching
Plant) อุปกรณ์กำจัดฝุ่น (Electrostatic Precipitator) ปั้นจั่นยกของในโรงงาน
(Overhead Crane) โครงสร้างของระบบขนถ่ายลิกไนต์ (Lignite Handling System)
โดยบริษัท จะผลิตตามแบบและข้อกำหนดของลูกค้า รวมถึงงานเหล็กทั่วไป (General Steel
Work) เช่น โครงสร้างสำหรับจานรับสัญญาณโทรคมนาคม (Antenna Structure)
โครงสร้างเสาสายไฟฟ้าแรงสูง (Transmission Line Tower)

(2) งานท่อ (Piping) คือ
งานประกอบและเชื่อมท่อให้ได้ขนาดและรูปร่างตามแบบเพื่อความสะดวกและง่ายต่อการติดตั้งที่โครงการ
โดยท่อเหล่านี้จะเป็นอุปกรณ์ส่วนหนึ่งของกระบวนการผลิตในโรงงานอุตสาหกรรม เช่น โรงไฟฟ้า
โรงกลั่นน้ำมัน โรงงานปิโตรเคมี และงานนอกชายฝั่งทะเล

(3) โครงสร้างเหล็กพร้อมอุปกรณ์และระบบท่อสำหรับงานนอกชายฝั่งทะเล (Offshore Process
Module) คือ การแปรรูปโลหะให้เป็นชิ้นส่วนโครงสร้างเหล็ก อุปกรณ์ต่างๆ รวมทั้งระบบท่อ
และประกอบขึ้นเป็นระบบการผลิตสำหรับใช้ในกระบวนการแยกก๊าซในอุตสาหกรรมการขุดเจาะน้ำมันกลางทะเล
โดยระบบการผลิตทั้งหมดจะถูกนำไปติดตั้งบนเรือขนาดใหญ่ หรือติดตั้งบนแท่นกลางทะเล

ลักษณะการดำเนินงานสำหรับงานโครงสร้างเหล็ก งานท่อ
และโครงสร้างเหล็กพร้อมอุปกรณ์และระบบท่อสำหรับงานนอกชายฝั่งทะเลนั้น
จัดว่าเป็นงานโครงสร้างเหล็กที่ใช้ในอุตสาหกรรมประเภทต่างๆ
โดยเริ่มตั้งแต่ขั้นตอนการออกแบบรายละเอียด การจัดหาวัสดุ การแปรรูปและงานทาสี
จนกระทั่งส่งมอบงานให้ลูกค้า และอาจรวมถึงงานติดตั้งโครงสร้างเหล็กเหล่านั้นด้วย
รูปแบบการรับงานของบริษัทส่วนใหญ่จะเป็นการรับเหมาช่วง (Sub-Contract) จากผู้รับเหมาหลัก
(Main Contractor) ซึ่งได้แก่ บริษัทผู้รับเหมาก่อสร้างรายใหญ่ทั้งในประเทศและต่างประเทศ
โดยบริษัทจะได้รับการติดต่อให้เสนอราคาหรือเจรจารับงาน เนื่องจากได้รับความเชื่อถือในผลงาน
และบริษัทจะมีฝ่ายธุรกิจต่างประเทศที่มีทีมงานวิศวกรทำหน้าที่ติดต่อลูกค้า
คำนวณราคาและเจรจารับงาน สำหรับงานโครงการขนาดรองลงมาเช่น
งานโครงสร้างเหล็กสำหรับอาคารหรือโรงงานอุตสาหกรรม
บริษัทจะใช้วิธีติดต่อรับงานโดยตรงจากเจ้าของโครงการ

(4) ถัง (Tank), ภาชนะความดัน (Pressure Vessel) และอุปกรณ์แลกเปลี่ยนความร้อน
(Heat Exchanger) คือการแปรรูปโลหะเพื่อภาชนะความดัน (Pressure Vessel) หรือ ถัง
(Tank) สำหรับบรรจุของเหลวหรือก๊าซ เช่น ถังทรงกลม (Spherical Tank)
ถังภาชนะความดัน (Pressure Vessel) เพื่อใช้ในกระบวนการผลิตในโรงงานอุตสาหกรรม
โรงไฟฟ้า หรือโรงกลั่นน้ำมัน

ลักษณะการดำเนินงาน เริ่มตั้งแต่ขั้นตอนการออกแบบให้สอดคล้องกับข้อกำหนดของลูกค้า หรือ
ตามมาตรฐานการผลิต ASME การจัดหาวัสดุ การแปรรูปและทำสี จนกระทั่งส่งมอบให้ลูกค้า
และอาจรวมถึงการติดตั้ง ทุกขั้นตอนการทำงานจะมีการตรวจสอบคุณภาพงานอย่างเหมาะสม
ซึ่งภาชนะความดันของบริษัท ได้รับใบรับรองและตราประทับมาตรฐานการผลิตระดับโลกจาก ASME
(American Society of Mechanical Engineers)

การรับงานภาชนะความดันส่วนใหญ่บริษัท จะรับงานโดยตรงจากลูกค้า ซึ่งเป็นผู้ใช้ (End Users)
เช่น ESSO, Thai Oil, ไทยพลาสติกและเคมีภัณฑ์ Foster Wheeler และ Dow Chemical

(5) หม้อกำเนิดไอน้ำ (Boiler)ได้แก่หม้อกำเนิดไอน้ำขนาดเล็ก (Package Boiler)
ชนิดท่อไฟ (Fire Tube Package Boiler) ซึ่งผลิตภายใต้เครื่องหมายการค้า “ไอเอชไอ”
(Ishikawajima Harima Heavy Industry Co., Ltd. - IHI) จากประเทศญี่ปุ่น
และหม้อไอน้ำขนาดใหญ่ที่ใช้ในอุตสาหกรรมทั่วไป รวมทั้ง Heat Recovery Steam Generator
(HRSG)

บริษัทดำเนินธุรกิจผลิตหม้อกำเนิดไอน้ำในรูปแบบนำเข้าชิ้นส่วน (Knock-down Parts)
เพื่อทำการประกอบในประเทศ โดยรูปแบบการนำเข้าจะขึ้นอยู่กับรุ่นของหม้อกำเนิดไอน้ำนั้นๆ
ซึ่งแต่ละรุ่นจะมีขนาดมาตรฐานตามที่เจ้าของลิขสิทธิ์ (IHI) ได้กำหนดไว้
ส่วนกระบวนการผลิตจะเป็นไปตามมาตรฐานทุกขั้นตอน
โดยบุคลากรที่ได้รับการฝึกฝนจากบริษัทผู้เป็นเจ้าของลิขสิทธิ์
และหม้อกำเนิดไอน้ำทุกชุดที่จำหน่ายออกไปจะอยู่ภายใต้เครื่องหมายการค้า IHI
นอกจากนี้บริษัทยังให้บริการหลังการขาย (After-Sale Service) ในการตรวจเช็ค
และมีอะไหล่ (Spare Parts) สำรองไว้บริการ

หม้อกำเนิดไอน้ำที่ผลิตโดยบริษัท ได้รับการยอมรับว่าเป็นผลิตภัณฑ์ที่มีคุณภาพสูง
เป็นที่ต้องการสำหรับโรงงานอุตสาหกรรมที่คำนึงถึงคุณภาพ และประสิทธิภาพในการใช้งาน
กลุ่มอุตสาหกรรมที่ใช้หม้อกำเนิดไอน้ำของบริษัท ได้แก่ อุตสาหกรรมอาหาร โรงงานทอผ้า
โรงงานประกอบรถยนต์ โรงพยาบาล งานซักรีด
ซึ่งลูกค้าของบริษัทประกอบด้วยบริษัทที่มีชื่อเสียงอาทิเช่น บริษัท สุรามหาราษฎร จำกัด (มหาชน),
โรงงานประกอบรถยนต์โตโยต้า, โรงงานยาคูลท์, บริษัท เบียร์ลาว (ประเทศลาว) ฯลฯ

ตามเอกสารแนบ 3 : รายชื่อโครงการที่สำคัญในอดีตถึงปัจจุบัน

บริษัทได้รับบัตรส่งเสริมคณะกรรมการส่งเสริมการลงทุนในการผลิตโครงสร้างเหล็ก
(โครงสร้างเหล็ก งานท่อ
งานโครงสร้างเหล็กพร้อมอุปกรณ์และระบบท่อสำหรับงานนอกชายฝั่งทะเล)
งานถังและภาชนะความดัน และงานหม้อกำเนิดไอน้ำ โดยสามารถสรุปสาระสำคัญได้ดังนี้ คือ

คณะกรรมการส่งเสริมการลงทุนอาศัยอำนาจตามพระราชบัญญัติส่งเสริมการลงทุน พ.ศ. 2520
ออกบัตรส่งเสริมให้แก่บริษัท เอสทีพี แอนด์ ไอ จำกัด (มหาชน) จดทะเบียนบริษัทมหาชนจำกัด
เลขที่ บมจ.568 เมื่อวันที่ 1 กันยายน 2538
เพื่อแสดงว่าเป็นผู้ได้รับการส่งเสริมการลงทุนในกิจการ ผลิตโครงสร้างเหล็กซึ่งใช้ในการก่อสร้าง
ถังความดันสูง (Pressure Vessels) และชิ้นส่วนโลหะอื่น ๆ และหม้อกำเนิดไอน้ำ ประเภท
4.4 การผลิตผลิตภัณฑ์โลหะซึ่งใช้ในการก่อสร้างหรือติดตั้ง ประเภท 4.5 การผลิตหม้อกำเนิดไอน้ำ
และประเภท 4.8 การผลิตภัณฑ์โลหะรวมทั้งชิ้นส่วนโลหะสำหรับยานยนต์
หรือชิ้นส่วนโลหะสำหรับผลิตภัณฑ์อิเล็กทรอนิกส์ โดยได้รับสิทธิและประโยชน์และปฏิบัติตามเงื่อนไข
ดังต่อไปนี้

สิทธิและประโยชน์

1.  ได้รับอนุญาตให้นำคนต่างด้าวซึ่งเป็นช่างฝีมือหรือผู้ชำนาญการ คู่สมรส
    และบุคคลซึ่งอยู่ในอุปการะเข้ามาในราชอาณาจักรได้

2.  ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

3.  ได้รับลดหย่อนอากรขาเข้าสำหรับวัตถุดิบหรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ
    เป็นระยะเวลา 1 ปี นับแต่วันนำเข้า แต่ต้องไม่เป็นของที่ผลิตหรือมีกำเนิดในราชอาณาจักร

4.  ได้รับการยกเว้นภาษีเงินได้นิติบุคคล
    สำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา 8 ปี
    นับแต่วันเริ่มมีรายได้จากการประกอบกิจการนั้น ทั้งนี้ให้รวมรายได้จากผลพลอยได้ไว้ด้วย

5.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลสำหรับกำไรสุทธิไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคล

6.  ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากประเทศเพื่อใช้ในการผลิตเพื่อการส่งออกเป็นระยะเวลา
    5 ปี นับแต่วันนำเข้าครั้งแรก รวมทั้งของที่ได้รับการส่งเสริมนำเข้ามาเพื่อส่งออกกลับไปด้วย

เงื่อนไข

  ในการใช้สิทธิและประโยชน์ ผู้ได้รับการส่งเสริมจะต้องปฏิบัติตามเงื่อนไข
  ที่เกี่ยวข้องกับสิทธิและประโยชน์ตามที่ได้รับนั้น และเงื่อนไขอื่นดังต่อไปนี้

1.  เมื่อเปิดดำเนินการแล้ว จะต้องรายงานผลการปฏิบัติงานตามโครงการ
    และการดำเนินงานให้สำนักงานทราบดังต่อไปนี้

-   การเปลี่ยนแปลงอัตราส่วนการถือหุ้นระหว่างผู้มีสัญชาติไทย และคนต่างด้าว
    และการเปลี่ยนแปลงการถือหุ้นของคนต่างด้าวต่างสัญชาติทุกครั้ง

-   ฐานะการเงินและผลการดำเนินงานตามแบบที่สำนักงานกำหนดโดยจะต้องรายงานทุกรอบปีภายในวันที่
    30 มิถุนายน ของปีถัดไป

-   การปฏิบัติงานของช่างฝีมือหรือผู้ชำนาญการซึ่งเป็นคนต่างด้าว
    ที่ได้รับอนุญาตให้เข้าเมืองตามกฎหมาย ว่าด้วยการส่งเสริมการลงทุนว่า
    ได้ฝึกอบรมให้คนไทยได้รับความรู้ความชำนาญเพียงไร ตามแบบและวิธีการที่สำนักงานกำหนด

-   เรื่องอื่น ๆ เป็นครั้งคราว ตามแบบและภายในระยะเวลาที่สำนักงานกำหนด

2.  ต้องจัดให้มี และใช้ระบบป้องกันและควบคุมมิให้เกิดผลเสียหายต่อคุณภาพสิ่งแวดล้อม
    หรือที่จะก่อให้เกิดอันตราย หรือความเดือดร้อนรำคาญแก่ผู้อยู่ใกล้เคียง
    โดยมีการรับรองจากกระทรวงอุตสาหกรรม
    หรือสถาบันที่ส่วนราชการที่เกี่ยวข้องให้ความเห็นชอบ

3.  ต้องปฏิบัติตามกฎหมายความปลอดภัยอย่างครบถ้วน รวมทั้งมีมาตรการความปลอดภัยอื่น ๆ
    อย่างต่อเนื่อง

4.  บุคคลผู้มีสัญชาติไทย จะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

5.  จะต้องดำเนินการตามสาระสำคัญของโครงการที่ได้รับการส่งเสริมในเรื่องดังต่อไปนี้

-   ชนิดผลิตภัณฑ์ โครงสร้างเหล็กซึ่งใช้ในการก่อสร้าง (Steel Structure), ถังความดันสูง
    (PressureVessel) และ หม้อกำเนิดไอน้ำ (Boiler)

-   ขนาดของกิจการ มีกำลังผลิตดังนี้

-   โครงสร้างเหล็กซึ่งใช้ในการก่อสร้าง (Steel Structure) และ ถังความดันสูง
    (Pressure Vessel) และชิ้นส่วนโลหะอื่นๆ ปีละประมาณ 30,000 ตัน

-   หม้อกำเนิดไอน้ำ (Boiler)

  ปีละประมาณ 10 ชุด

  (เวลาทำงาน 24 ชั่วโมง/วัน : 365 วัน/ปี)

-   วัตถุดิบและวัสดุจำเป็นที่นำเข้าจากต่างประเทศ
    โดยได้รับการยกเว้นอากรขาเข้าต้องใช้ประกอบผลิตภัณฑ์เพื่อการส่งออก

-   จะต้องเร่งรัดฝึกอบรม
    และสนับสนุนคนไทยให้สามารถปฏิบัติงานตามโครงการที่ได้รับการส่งเสริมแทนช่างฝีมือหรือผู้ชำนาญการซึ่งเป็นคนต่างด้าวภายในเวลาที่คณะกรรมการกำหนด

6.  จัดทำบัญชีรายรับ-รายจ่ายสำหรับกิจการที่ได้รับการส่งเสริมแยกต่างหากจากกิจการส่วนอื่นไม่ว่าจะได้รับการส่งเสริมหรือไม่ก็ตาม
    เพื่อประโยชน์ในการคำนวณกำไรสุทธิที่ได้รับยกเว้นภาษีเงินได้นิติบุคคลตามมาตรา 31

7.  ต้องยื่นรายการเพื่อขออนุมัติการนำเข้าวัตถุดิบหรือวัสดุจำเป็นที่ใช้สิทธิและประโชยน์ตามมาตรา
    30 ก่อนนำเข้าไม่น้อยกว่า 2 เดือน

8.  คุณภาพของผลิตภัณฑ์ที่ผลิตหรือประกอบได้จะต้องเป็นไปตามมาตรฐานสากล
    และหากได้มีการประกาศกำหนดมาตรฐานตามกฎหมายว่าด้วย
    มาตรฐานผลิตภัณฑ์อุตสาหกรรมแล้ว
    จะต้องดำเนินการให้ได้รับใบอนุญาตให้แสดงเครื่องหมายมาตรฐานจากคณะกรรมการมาตรฐานผลิตภัณฑ์อุตสาหกรรมด้วย

9.  จะต้องตั้งโรงงานในท้องที่จังหวัดระยอง
    โดยสถานที่ตั้งโรงงานจะต้องไม่อยู่ในเขตหวงห้ามตามประกาศผังเมืองรวมของจังหวัด
    และจะต้องได้รับอนุญาตจากกระทรวงอุตสาหกรรม หรือส่วนราชการที่เกี่ยวข้องด้วย ทั้งนี้
    ภายในระยะเวลาสิบห้าปีนับแต่วันเปิดดำเนินการ จะย้ายโรงงานไปตั้งในท้องที่อื่นมิได้
    เว้นแต่จะได้รับอนุญาตจากคณะกรรมการ

10. จะต้องแจ้งการย้ายภูมิลำเนาของผู้ได้รับการส่งเสริม ให้สำนักงานทราบทุกครั้ง
    พร้อมด้วยหนังสือรับรองของกระทรวงพาณิชย์
    มิฉะนั้นให้ถือว่าคงมีภูมิลำเนาตามที่ได้แจ้งให้สำนักงานทราบครั้งสุดท้าย
    และถือว่าได้รับเอกสาร ประกาศ หรือ คำสั่งต่างๆ
    จากสำนักงานที่ส่งไปยังภูมิลำเนาที่แจ้งไว้นั้นโดยชอบแล้ว

2.3.2 การตลาดและภาวะการแข่งขัน

2.3.2.1 นโยบายและลักษณะการตลาดของผลิตภัณฑ์และบริการที่สำคัญ

(1) กลยุทธ์การแข่งขัน

เนื่องจากผลิตภัณฑ์หรือบริการของบริษัททั้ง 5 ประเภทนั้น
เป็นผลิตภัณฑ์ที่ใช้ในงานก่อสร้างระบบสาธารณูปโภคขั้นพื้นฐาน เช่น สะพาน ทางยกระดับ โรงไฟฟ้า
โรงกลั่นน้ำมัน โรงงานอุตสาหกรรม โดยเฉพาะอุตสาหกรรมที่มีมูลค่าสูง
ซึ่งได้รับการออกแบบมาเพื่อใช้งานในแต่ละโครงการโดยเฉพาะ มีความหลากหลายของรูปแบบ
ดังนั้น กระบวนการผลิตของบริษัทจึงต้องมีการปรับเปลี่ยนตลอดเวลา
อีกทั้งบุคลากรที่เกี่ยวข้องกับกระบวนการผลิตต้องเป็นช่างฝีมือที่มีความสามารถ
และมีความชำนาญในด้านงานแปรรูปโลหะสูง
และต้องได้รับการพัฒนาในเรื่องเทคโนโลยีสมัยใหม่ตลอดเวลา ซึ่งทำให้คุณภาพของสินค้าหรือบริการ
และความรวดเร็วในการส่งมอบงานให้ตรงเวลานั้น
เป็นกลยุทธ์ที่สำคัญในการแข่งขันในธุรกิจแปรรูปโลหะเป็นผลิตภัณฑ์ต่างๆ
โดยจากประสบการณ์ที่ผ่านมากว่า 26 ปี นั้น
บริษัทได้มีการพัฒนาให้มีความสามารถในการแข่งขันดังนี้ คือ

  1. คุณภาพของผลิตภัณฑ์และบริการที่ได้มาตรฐาน

เนื่องจากผลิตภัณฑ์โลหะที่ใช้ในการก่อสร้างหรือติดตั้ง
ใช้เป็นส่วนประกอบหรือโครงสร้างสำหรับงานก่อสร้างประเภทต่าง ๆ
โดยเฉพาะโครงการขนาดใหญ่
การที่ผลิตภัณฑ์มีคุณภาพไม่ได้มาตรฐานย่อมก่อให้เกิดความเสียหายต่อโครงการและสังคมโดยรวม
ดังนั้นเจ้าของโครงการต่าง ๆ จะให้ความสำคัญต่อคุณภาพของผลิตภัณฑ์เป็นอันดับแรก
ผลิตภัณฑ์แต่ละประเภทของบริษัท ได้รับการยอมรับจากสถาบันที่มีชื่อเสียงจากต่างชาติ
ทำให้ได้รับความเชื่อถือจากลูกค้า และมีศักยภาพในการแข่งขันระดับสากล ซึ่งได้แก่

1.  ได้รับประกาศนียบัตรรับรองมาตรฐานการผลิต ISO 9002
    สำหรับงานแปรรูปผลิตภัณฑ์โครงสร้างเหล็กและงานท่อในปี 2540

2.  ได้รับประกาศนียบัตร JSCA Class A
    จากสมาพันธ์ผู้ก่อสร้างโครงสร้างเหล็กแห่งประเทศญี่ปุ่น (Japan Steel Constructor
    Association JSCA) ซึ่งทำให้บริษัทฯ
    สามารถส่งออกงานโครงสร้างเหล็กไปยังประเทศญี่ปุ่นได้
    ประกาศนียบัตรที่ออกโดยสมาพันธ์ดังกล่าวแบ่งออกเป็น 4 ระดับ คือ Special Class,
    Class A, Class B และ Class C โดยประกาศนียบัตร Class A
    นับเป็นประกาศนียบัตรขั้นสูงที่ให้กับบริษัทต่างชาติ

3.  ได้รับประกาศนียบัตรรับรองมาตรฐานการผลิตระดับโลกสำหรับการผลิตภาชนะความดัน จาก
    ASME (American Society of Mechanical Engineers)
    ซึ่งเป็นประกาศนียบัตรรับรองสิทธิการใช้ “ตราประทับ” (Stamp) สำหรับภาชนะความดัน 5
    ประเภทคือ “U”, “U2”, “PP”, “R” และ “S”

4.  ได้รับประกาศนียบัตรรับรองการผลิตถังหรือภาชนะเก็บผลิตภัณฑ์ปิโตรเลียม จาก API
    (American Petroleum Institute)

2. กำลังการผลิตสูง

บริษัทสามารถออกแบบและผลิตงานเหล็กตามความต้องการของลูกค้าได้หลากหลายแบบด้วยกำลังการผลิตที่สูงประมาณ
50,000-60,000 ตันต่อปี
ทำให้บริษัทมีความพร้อมที่จะดำเนินการผลิตในปริมาณมากและทันตามกำหนดเวลา
อีกทั้งบริษัทยังมีความพร้อมในด้านสถานที่ตั้งโรงงานที่อยู่ในบริเวณใกล้กับท่าเรือสำคัญ อาทิเช่น
ท่าเรือแหลมฉบัง ท่าเรือศรีราชา เป็นต้น
ซึ่งเป็นการสนับสนุนโครงการส่งออกต่างประเทศได้อย่างมีประสิทธิภาพ

3. เทคโนโลยี

บริษัทมีโรงงาน เครื่องมือ เครื่องจักรและอุปกรณ์ที่ทันสมัย
โดยบริษัทเป็นผู้ผลิตรายแรกในประเทศที่ใช้ระบบคอมพิวเตอร์เข้ามาช่วยในการทำงานโดยเริ่มจากการออกแบบ
การเขียนแบบ การวัดขนาด การตัด และการเจาะรู
ทำให้ช่วยย่นระยะเวลาในการทำงานให้เร็วขึ้น และมีความผิดพลาดน้อยลง
อีกทั้งบริษัทยังมีผู้ร่วมทุนที่ให้การสนับสนุนทางด้านเทคโนโลยี 2 ราย คือ Tomoe Corporation
และ Mitsui & Company (Thailand) Limited
และยังมีส่วนสนับสนุนในด้านการตลาดและการจัดหาวัตถุดิบอีกด้วย

4. ฐานลูกค้าเดิม

บริษัทมีฐานลูกค้าเดิมที่ได้มีการดำเนินธุรกิจร่วมกันมาอย่างต่อเนื่องจนถึงปัจจุบัน
ซึ่งถือเป็นกลยุทธ์ทางการตลาดที่สำคัญอีกอย่างหนึ่ง ทำให้บริษัทได้รับงานอย่างต่อเนื่อง
ซึ่งลูกค้าดังกล่าว เช่น Tomoe Corporation, ABB Lummus Global B.V., Foster
Wheeler International Corporation, ABB Limited เป็นต้น

(2) ลักษณะของลูกค้าและกลุ่มลูกค้าเป้าหมาย

ลูกค้าของบริษัท แบ่งออกได้เป็น 2 กลุ่มหลักคือ เจ้าของโครงการ และ ผู้รับเหมาหลัก
ซึ่งมีทั้งในประเทศและต่างประเทศ

-   เจ้าของโครงการ เป็นลูกค้าทั้งภาครัฐบาล ได้แก่ หน่วยงานราชการ รัฐวิสาหกิจ
    ที่มีโครงการสาธารณูปโภคขั้นพื้นฐานเป็นต้น และภาคเอกชน ซึ่งได้แก่
    ผู้ประกอบกิจการในอุตสาหกรรมที่มีการขยายการลงทุนและมีการก่อสร้าง โดยเฉพาะ
    โรงไฟฟ้า โรงกลั่นน้ำมัน โรงงานอุตสาหกรรมต่างๆ
    ซึ่งบริษัทได้มีการติดต่อกับลูกค้าเจ้าของโครงการอยู่บ้าง
    แต่จะมีการเปลี่ยนแปลงลูกค้าเจ้าของโครงการอยู่ตลอดเวลาตามการลงทุนของธุรกิจนั้น

-   ผู้รับเหมาหลัก เป็นลูกค้าภาคเอกชนที่มีทั้งในประเทศและต่างประเทศ
    โดยมีการประกอบกิจการในธุรกิจรับเหมาก่อสร้างรายใหญ่ที่สามารถรับงานโครงการจากเจ้าของโครงการ
    และแบ่งส่วนงานให้กับผู้รับเหมารองต่อไป
    โดยบริษัทได้รับการยอมรับจากลูกค้าที่เป็นผู้รับเหมาหลักอย่างมาก
    ทำให้บริษัทได้รับงานอย่างต่อเนื่องจากผู้รับเหมาหลักรายใหญ่ เช่น Tomoe Corporation,
    ABB Lummus Global B.V., ABB Limited, Foster Wheeler International
    Corporation, Foster Wheeler Energy Limited, Alstom Power INC.,
    Kellog Joint Venture/Woodside Energy Limited., NKK Corporation,
    China State Construction Engineering Corporation

ในด้านความสัมพันธ์กับลูกค้านั้น
วิศวกรของบริษัทในแผนกประสานงานโครงการจะทำหน้าที่ประสานงานระหว่างบริษัทกับลูกค้าในระหว่างขั้นตอนการผลิตและติดตั้ง
เพื่อให้มีการดำเนินงานกับลูกค้าแต่ละรายอย่างมีประสิทธิภาพตามที่กำหนดไว้
ทำให้มีความสัมพันธ์อันดีและการได้รับงานต่อไปในอนาคตอีกด้วย

(3) การจำหน่ายและช่องทางการจัดจำหน่าย

การรับงานของบริษัทประกอบด้วยการติดต่อรับงานจากลูกค้าทั้งเจ้าของโครงการและผู้รับเหมาหลักโดยตรง
โดยสัดส่วนการรับงานจากลูกค้าทั้ง 2 ประเภทนั้น
ไม่มีสัดส่วนที่ชัดเจนและไม่สามารถประมาณการได้
ทั้งนี้ขึ้นอยู่กับข้อกำหนดของเจ้าของโครงงานในการประมูลงาน ขนาดของโครงการ และระยะเวลา
ซึ่งจะมีทั้งในส่วนที่บริษัทเข้าร่วมประมูลหรือเสนอราคาทั้งในภาครัฐบาลและภาคเอกชน
และส่วนที่ลูกค้าที่เชื่อถือในผลงานของบริษัทเข้ามาติดต่อด้วยตนเองหรือแนะนำลูกค้าใหม่มาให้
ในสัดส่วนร้อยละ 15 และ ร้อยละ 85 ของมูลค่างานทั้งสิ้นตามลำดับ
ดังนั้นช่องทางการจำหน่ายหลักของบริษัท ในปัจจุบันจึงประกอบด้วย

1.  จากลูกค้าเก่าที่ให้ความเชื่อถือในชื่อเสียงและคุณภาพ ประกอบด้วยเจ้าของโครงการ เช่น
    NEC, กลุ่มบริษัท NTS, เอสโซ่, เชลล์, ไบเออร์ และผู้รับเหมาหลัก (Main
    Contractors) เช่น Tomoe (Thailand) Co., Ltd., Foster Wheeler
    International Corporation, ABB Limited, Mitsubishi Heavy Industries
    (MHI), Nichimen Corporation, Toyo Engineering Corporation, ABB
    Lummus Global B.V., Foster Wheeler Energy Limited, Alstom Power
    Inc., NKK Corporation ฯลฯ การรับงานจากลูกค้าเก่านั้น ถือว่ามีความสำคัญมาก
    เนื่องจากลูกค้านั้นจะต้องพึงพอใจในผลงานของบริษัท โดยให้งานกับบริษัทอย่างต่อเนื่อง
    อีกทั้งยังแนะนำต่อไปยังลูกค้าใหม่อีกด้วย

2.  จากลูกค้ารายใหม่ที่ได้รับการแนะนำมาจากลูกค้าเก่า บริษัทที่ปรึกษา หรือการผ่านเข้ามาทาง
    Web Site ของบริษัท

3.  จากบริษัทย่อยและบริษัทร่วมที่บริษัทได้ถือหุ้น
    เนื่องจากการลงทุนในบริษัทย่อยและบริษัทร่วมเป็นบริษัทที่ประกอบธุรกิจที่ต่อเนื่องกับบริษัทอยู่แล้ว
    อีกทั้งผู้ร่วมทุนต่างชาติอีก 2 ราย คือ Tomoe Corporation และ Mitsui & Company
    (Thailand) Limited โดยทั้งสองบริษัทได้
    ช่วยเหลือในด้านการตลาดโดยหางานจากต่างประเทศเข้ามาให้แก่บริษัท
    หรือแม้แต่งานภายในประเทศที่เจ้าของโครงการหรือผู้รับเหมาหลักเป็นบริษัทญี่ปุ่น
    ซึ่งมีความสัมพันธ์อันดีกับทั้งสองบริษัท

4.  จากตัวแทนการตลาดในต่างประเทศ
    ซึ่งเป็นบริษัทที่มีโครงข่ายความสัมพันธ์กับผู้รับเหมาหลักในต่างประเทศ

5.  จากตัวแทนหน่วยงานราชการในต่างประเทศ
    ซึ่งเป็นหน่วยงานที่แนะนำบริษัทให้กับนักลงทุนในต่างประเทศ

ในปี 2544 บริษัทมีสัดส่วนการจำหน่ายในประเทศต่อการจำหน่ายต่างประเทศ คือ 1 : 4
โดยได้ส่งออกไปยังทวีปเอเชีย ทวีปยุโรป ทวีปอเมริกา ทวีปแอฟริกา และทวีปออสเตรเลีย

2.3.2.2 ภาวะการแข่งขัน

  ภาพรวมและแนวโน้มภาวะอุตสาหกรรม

อุตสาหกรรมแปรรูปโลหะ โดยเฉพาะในส่วนของงานโครงสร้างเหล็ก งานท่อ และภาชนะความดัน
จัดเป็นอุตสาหกรรมที่สนับสนุนการก่อสร้างทั้งในภาครัฐ และภาคเอกชน
ซึ่งเกี่ยวข้องโดยตรงต่อการพัฒนาอุตสาหกรรมต่อเนื่องอื่นๆ ไม่ว่าจะเป็น
โครงการสาธารณูปโภคพื้นฐาน เช่น ถนน สะพาน ทางยกระดับ โรงผลิตไฟฟ้า เป็นต้น
หรือโครงการด้านอุตสาหกรรมต่างๆ เช่น โรงกลั่นน้ำมัน อุตาสาหกรรมปิโตรเคมี
อุตสาหกรรมผลิตเครื่องใช้ไฟฟ้า อิเล็กทรอนิกส์ เครื่องจักร เครื่องยนต์ ยานยนต์
ตลอดจนอุตสาหกรรมผลิตชิ้นส่วนต่าง ๆ เป็นต้น ดังนั้น
การขยายตัวของอุตสาหกรรมแปรรูปโลหะจะแปรผันโดยตรงกับภาวะอุตสาหกรรมโดยรวมของทั้งประเทศและทั่วโลก
ซึ่งโครงสร้างเหล็กที่ใช้ในงานในปัจจุบันแบ่งออกตามประเภทการใช้ดังนี้

  1. โครงสร้างทั่ว ๆ ไป เช่น ป้ายโฆษณา, โครงหลังคาของอาคาร
  ซึ่งส่วนมากเป็นเหล็กโครงสร้างรูปพรรณขนาดเล็ก

  2. อาคารโรงงานอุตสาหกรรม/คลังสินค้า
  ส่วนมากจะใช้เหล็กโครงสร้างขนาดใหญ่เป็นโครงสร้างหลักทั้งเสา-คาน เช่น โรงกลั่นน้ำมัน
  โรงงานปิโตรเคมี โรงงานอุตสาหกรรมทั่วไป

  3. งานสาธารณูปโภคพื้นฐานและงานโยธา เช่น ทางด่วน สะพาน โรงไฟฟ้า เป็นต้น

ในอนาคตโครงสร้างเหล็กยังคงมีบทบาทสำคัญและมีแนวโน้มเพิ่มมากขึ้นในงานก่อสร้างทุกประเภท
รวมถึงงานก่อสร้างอาคารสูง
เนื่องจากการก่อสร้างด้วยเหล็กจะทำให้สามารถลดระยะเวลาการก่อสร้างลง ต้องการแรงงานน้อย
มีความปลอดภัยสูงกว่า ตลอดจนลดมลภาวะที่เกิดจากการก่อสร้าง เช่น น้ำ ฝุ่นละออง เสียง
เมื่อเปรียบเทียบกับการก่อสร้างที่ใช้คอนกรีตเสริมเหล็ก
ซึ่งสามารถสรุปประโยชน์ของการก่อสร้างโดยใช้โครงสร้างเหล็กได้ดังนี้ คือ

1. ด้านสิ่งแวดล้อมจากการใช้โครงสร้างเหล็กคือช่วยลดมลภาวะจากการก่อสร้าง
เนื่องจากเหล็กเป็นวัสดุที่สามารถนำกลับมาใช้ใหม่ได้อีก (Complete Recycelability)
เหล็กที่ใช้งานอยู่ในโลกปัจจุบันประมาณครึ่งหนึ่งมาจากการนำเศษเหล็ก (Scrap)
มาหลอมใหม่แล้วนำมาใช้งานได้อีก
โดยเฉพาะโรงงานผลิตเตาหลอมในประเทศไทยทุกโรงงานใช้เศษเหล็กเป็นวัตถุดิบ
ดังนั้นเหล็กโครงสร้างรูปพรรณที่ผลิตในประเทศไทย เป็นเหล็กเก่าที่นำมาหลอมใหม่ทั้งหมด
ในขณะที่โครงสร้างชนิดอื่น เช่น คอนกรีต, ไม้
เมื่อหมดสภาพการใช้งานก็ต้องทิ้งเป็นขยะแล้วปล่อยให้สลายตัวไปตามธรรมชาติ

เมื่อเปรียบเทียบการก่อสร้างอาคารด้วยโครงสร้างเหล็ก และโครงสร้างคอนกรีต
มลภาวะที่เกิดจากการก่อสร้างด้วยเหล็กจะมีน้อยกว่าที่เกิดจากการก่อสร้างด้วยคอนกรีต
ไม่ว่าจะเป็นฝุ่นละออง น้ำ หรือตลอดจนเสียงที่เกิดระหว่างการก่อสร้าง
เนื่องจากการก่อสร้างด้วยโครงสร้างเหล็กจะลดปริมาณงานที่ต้องทำในหน่วยงานลง
เพราะขั้นตอนการเตรียมงานเกือบทุกอย่างไม่ว่าจะเป็นการตัด เจาะรู เชื่อม
สามารถทำได้ก่อนจากโรงงานและงานที่เหลือไปทำที่หน่วยงานมีเพียงการประกอบติดตั้งเท่านั้น
ในขณะที่ถ้าก่อสร้างด้วยคอนกรีต การทำงานเกือบทุกขั้นตอนต้องทำที่หน่วยงานเท่านั้น

2. ด้านความปลอดภัย
การก่อสร้างอาคารโดยใช้โครงสร้างเหล็กจะมีความปลอดภัยในการใช้งานมากกว่า เนื่องจาก

-   การก่อสร้างด้วยโครงสร้างเหล็กมีการควบคุมคุณภาพที่ดีกว่า
    เนื่องจากจะลดปริมาณงานที่หน่วยงานลง
    เพราะเกือบทุกขั้นตอนของการทำงานสามารถที่จะทำจากโรงงาน (เช่น การตัด, เชื่อม,
    เจาะรู) และพร้อมที่จะประกอบติดตั้งที่หน่วยงานได้ทันที ซึ่งมีการควบคุมคุณภาพเป็นอย่างดี
    ในขณะที่ถ้าเป็นการก่อสร้างแบบเดิมทุกขั้นตอนของการทำงานต้องทำที่หน่วยงานทั้งหมด
    ซึ่งการควบคุมคุณภาพทำได้ยากกว่า

-   โครงสร้างเหล็กมีความยืดหยุ่น (Ductility) สูง ทำให้อาคารสามารถที่จะต้านทาน
    Lateral Forces เช่น แรงลม หรือแผ่นดินไหวได้ดีกว่าโครงสร้างชนิดอื่น ๆ
    ดังนั้นโครงสร้างเหล็กจึงให้ความปลอดภัยต่อชีวิต และทรัพย์สินได้เป็นอย่างดี

3. ความสะดวกและรวดเร็วในการก่อสร้าง
การก่อสร้างด้วยโครงสร้างเหล็กสามารถลดเวลาการก่อสร้างลง
เมื่อเปรียบเทียบกับโครงสร้างคอนกรีต ซึ่งสามารถแยกรายละเอียดได้ดังนี้

-   ลดเวลาในการก่อสร้างฐานราก โดยเฉพาะการก่อสร้างอาคารในเขตกรุงเทพฯ
    เนื่องจากอาคารที่ก่อสร้างด้วยโครงสร้างเหล็ก
    จะมีน้ำหนักเบากว่าอาคารที่ก่อสร้างด้วยคอนกรีตมาก เมื่ออาคารมีน้ำหนักเบา
    ฐานรากที่รองรับอาคารก็ไม่จำเป็นต้องมีขนาดใหญ่ ทำให้ลดเวลาในการก่อสร้างฐานรากลง
    ตลอดจนลดค่าใช้จ่ายในส่วนฐานรากอีกด้วย

-   การก่อสร้างอาคารด้วยโครงสร้างเหล็กสามารถผลิตชิ้นส่วนต่างๆ จากโรงงาน
    ซึ่งเมื่อขนส่งมาถึงหน่วยงานก็สามารถที่จะยกชิ้นส่วนประกอบและติดตั้งได้ทันที
    สามารถลดปริมาณงานที่ต้องทำที่หน่วยงานลงได้มาก
    ทำให้สามารถลดเวลาการก่อสร้างอาคารลงได้ จากการศึกษาพบว่าอาคารสูงขนาด 32 ชั้น
    ที่ใช้โครงสร้างเหล็ก สามารถลดเวลาในการก่อสร้างลงได้ 25-30%
    เมื่อเทียบกับโครงสร้างคอนกรีต กล่าวคือ ในการก่อสร้างต่อชั้น
    โครงสร้างคอนกรีตใช้เวลาเฉลี่ยประมาณ 7 วัน
    ในขณะที่โครงสร้างเหล็กรูปพรรณจะใช้เวลาประมาณ 5 วัน

ในด้านของผู้ประกอบการในอุตสาหกรรมก่อสร้างในประเทศไทยนั้น
แต่เดิมมาจะเน้นการก่อสร้างที่ใช้คอนกรีตเสริมเหล็กเป็นองค์ประกอบหลัก
เนื่องจากการก่อสร้างโดยใช้คอนกรีตเสริมเหล็กจะมีต้นทุนที่ต่ำกว่าทั้งในด้านวัตถุดิบและค่าแรง
ขณะที่การก่อสร้างโดยใช้เหล็กโครงสร้างจะต้องพึ่งพาการนำเข้าวัตถุดิบ ซึ่งได้แก่
เหล็กโครงสร้างรูปพรรณ และต้องอาศัยแรงงานที่มีความชำนาญ
การก่อสร้างโดยใช้เหล็กโครงสร้างจึงจำกัดอยู่ที่งานก่อสร้างขนาดใหญ่ เช่น
โครงการสาธารณูปโภคพื้นฐาน โรงงานอุตสาหกรรม และ อาคารคลังสินค้า อย่างไรก็ดี
ในปัจจุบันผู้ประกอบการและวิศวกรผู้ออกแบบได้เริ่มเห็นประโยชน์ของการก่อสร้างโดยใช้เหล็กโครงสร้างเหล็กแทนการก่อสร้างโดยใช้คอนกรีตเสริมเหล็ก
เนื่องจากปัจจุบันได้มีการผลิตวัตถุดิบ ได้แก่ โครงสร้างเหล็กขึ้นเองภายในประเทศ
ประกอบกับแรงงานในอุตสาหกรรมแปรรูปโลหะที่มีความชำนาญมีเพิ่มมากขึ้นตามการขยายตัวของอุตสาหกรรมก่อสร้างในช่วงหลายปีที่ผ่านมา

ในปี 2544-2545 สถานการณ์ทางเศรษฐกิจโลกมีแนวโน้มไปในทิศทางที่ดีขึ้น
ส่งผลให้บรรยากาศการลงทุนมีการขยายตัวเพิ่มมากขึ้น ทั้งในยุโรป และสหรัฐอเมริกา
รวมถึงประเทศต่างๆในตลาดเกิดใหม่ทั่วทุกภูมิภาคของโลก
ซึ่งเป็นปัจจัยสำคัญในการเจริญเติบโตของอุตสาหกรรมก่อสร้างและผู้ผลิตโครงสร้างเหล็ก
จากผลการดำเนินงานในปี 2544 แสดงให้เห็นอย่างชัดเจนว่า เอสทีพี แอนด์ ไอ
สามารถขยายตลาดส่งออกไปยังภูมิภาคใหม่ๆ ได้ เช่น ยุโรป อเมริกา แอฟริกา
รวมมูลค่าโครงการไม่น้อยกว่า 1,000 ล้านบาท ซึ่งถือเป็นสัดส่วนร้อยละ 75 ของรายได้รวม

สภาพการแข่งขัน

เนื่องจากการพัฒนาด้านอุตสาหกรรมของประเทศในแถบเอเชียอาคเนย์
และการย้ายฐานการผลิตของประเทศญี่ปุ่น ซึ่งเป็นผู้นำด้านอุตสาหกรรมของโลก
ทำให้อุตสาหกรรมแปรรูปผลิตภัณฑ์โลหะ ซึ่งใช้ในการก่อสร้างหรือติดตั้ง
ซึ่งเป็นพื้นฐานหลักของการทำสาธารณูปโภคในด้านต่างๆ
และเป็นปัจจัยสำคัญในการทำโครงสร้างเหล็กของโรงงานอุตสาหกรรม
มีความจำเป็นอย่างยิ่งยวดต้องเร่งขยายตัวตามอย่างหลีกเลี่ยงไม่ได้
โดยเฉพาะงานก่อสร้างในคริสต์ศตวรรษที่ 21 นี้
โครงสร้างเหล็กจะถูกนำมาใช้แทนที่โครงสร้างคอนกรีตมากยิ่งขึ้น

สำหรับตลาดในประเทศ
การแข่งขันในอุตสาหกรรมแปรรูปโลหะส่วนใหญ่มักจะเป็นการแข่งขันกันในแง่กลุ่มของผู้ประกอบการในประเทศ
ซึ่งมักมีการแข่งขันด้านราคาค่อนข้างมาก ทั้งนี้ เนื่องจากการนำเข้าผลิตภัณฑ์ที่แปรรูป
เป็นชิ้นส่วนสำเร็จรูปแล้วนำมาประกอบติดตั้งในไทยนั้นไม่คุ้มกับการลงทุน
เนื่องจากราคาผลิตภัณฑ์ที่นำเข้าจะมีราคาสูงกว่าและต้องเสียค่าขนส่งเพิ่ม
ถูกจำกัดโดยมาตรฐานอุตสาหกรรมที่กำหนดใช้ในประเทศ โดยสำนักงานมาตรฐานอุตสาหกรรม
(สมอ.) โรงงานแปรรูปโลหะที่มีกำลังผลิตสูงในประเทศขณะนี้มีไม่มากนัก
โดยโรงงานแปรรูปที่มีขนาดกำลังการผลิตเกิน 10,000 ตันต่อปีมีประมาณ 7 โรงงาน

สำหรับตลาดต่างประเทศนั้น
จะเป็นการแข่งขันในแง่ของผู้ประกอบต่างประเทศในแถบเอเชียอาคเนย์
ซึ่งมักมีการแข่งขันทางด้านคุณภาพและความรวดเร็วในการส่งมอบเป็นหลัก

สำหรับบริษัท เอสทีพี แอนด์ ไอ จำกัด (มหาชน) นั้น
มีข้อได้เปรียบในด้านขนาดกำลังการผลิตที่สูงถึง 50,000-60,000 ตันต่อปี
ซึ่งถือว่ามีกำลังการผลิตที่สูงที่สุดในประเทศรายหนึ่ง
ซึ่งสามารถรองรับตลาดทั้งในประเทศและต่างประเทศได้อย่างดี
เพราะบริษัทได้รับใบรับรองคุณภาพของผลิตภัณฑ์ มาตรฐาน ISO 9002 มาตรฐาน JSCA Class
“A” และมาตรฐาน ASME U, U2, S, R, เครื่องจักรและเทคโนโลยีที่ทันสมัย
บุคลากรที่มีประสบการณ์มากว่า 26 ปี ตลอดจนผู้ร่วมทุนที่เกื้อกูลทางธุรกิจ
อีกทั้งชื่อเสียงและผลงานที่ลูกค้าพึงพอใจ ทำให้บริษัทมีโอกาสในการรับงานมากยิ่งขึ้น

นอกจากนี้บริษัทได้บริหารจัดการให้เกิดประสิทธิภาพสูงสุดในการใช้สิทธิประโยชน์ต่างๆที่ได้รับการสนับสนุนจากภาครัฐ
อาทิเช่น สิทธิประโยชน์ที่ได้รับจากคณะกรรมการส่งเสริมการลงทุน
บริษัทได้รับการยกเว้นภาษีเงินได้นิติบุคคลเป็นระยะเวลา 8 ปีนับตั้งแต่ต้นปี 2544
และการยกเว้นอากรขาเข้าและภาษีมูลค่าเพิ่มสำหรับการนำเข้าวัตถุดิบเพื่อผลิตและส่งออก
และบริษัทยังได้มีการดำเนินการด้านคลังสินค้าทัณฑ์บนประเภทโรงงานผลิต
ซึ่งทำให้การดำเนินงานด้านการนำเข้าวัตถุดิบเพื่อผลิตและส่งออกนั้น เป็นไปอย่างมีประสิทธิภาพ

ในอุตสาหกรรมแปรรูปโครงสร้างเหล็กซึ่งใช้ในการก่อสร้างหรือติดตั้งนั้น บริษัท
มีส่วนแบ่งการตลาดภายในประเทศคิดเป็นร้อยละ 20 ถึงร้อยละ 25 โดยประมาณ

บริษัท มีบริษัทคู่แข่งหลักภายในประเทศ ดังนี้

1.  Euromill Engineering Ltd.

2.  Thai Herrick Co.,Ltd.

3.  MCS Hokogu Co.,Ltd.

4.  Thai Scandic Steel Co.,Ltd.

5.  Unithai Shipyard & Engineering Co.,Ltd.

6.  Visawakij Pattana Co.,Ltd.

7.  Wattanapaisal Co.,Ltd.

  ส่วนคู่แข่งในต่างประเทศนั้น มักจะเป็นผู้ประกอบการธุรกิจแปรรูปโลหะ
  ซึ่งอยู่ในแถบเอเชียในประเทศมาเลเซีย ประเทศอินโดนีเซีย ประเทศเกาหลี ประเทศจีน
  เป็นต้น

3.  การจัดหาผลิตภัณฑ์หรือบริการ

  2.3.3.1 ลักษณะการจัดให้ได้มาซึ่งผลิตภัณฑ์เพื่อจำหน่าย

  ด้านสถานที่และกำลังการผลิต

  บริษัทมีโรงงานผลิตทั้งหมด 2 แห่ง คือ

-   โรงงาน 1 ที่จังหวัดชลบุรี มีเนื้อที่กว่า 56 ไร่

-   โรงงาน 2 ที่จังหวัดระยอง มีเนื้อที่กว่า 48 ไร่

ซึ่งมีกำลังการผลิตรวมทั้ง 2 แห่ง อยู่ที่ 50,000 ตันต่อปี
โดยยังไม่รวมถึงการดำเนินงานที่หน่วยงานโครงการต่างๆ ในส่วนเครื่องมือ เครื่องจักร
และอุปกรณ์ภายในโรงงาน ได้มีการนำระบบคอมพิวเตอร์เข้ามาใช้ในกระบวนการผลิต
และได้มีการปรับปรุงพัฒนาให้ทันสมัย เพื่อให้มีการผลิตงานที่มีคุณภาพอย่างต่อเนื่อง

บริษัทมีนโยบายการผลิตสินค้าให้ได้คุณภาพตามกำหนด มีความปลอดภัย และส่งมอบให้ตรงเวลา
โดยให้มีการใช้ทรัพยากรให้เกิดประสิทธิภาพสูงสุดในองค์กร

กำลังการผลิตและปริมาณการผลิต

+-----------------------------------+-----------+----------+----------+
|                                   | ปี 2544    | ปี 2543   | ปี 2542   |
+-----------------------------------+-----------+----------+----------+
| กำลังการผลิตเต็มที่เฉลี่ย                |           |          |          |
+-----------------------------------+-----------+----------+----------+
| -   งานแปรรูปโ                     | 50,000    | 50,000   | 50,000   |
| ครงสร้างเหล็กซึ่งใช้ในการก่อสร้างหรือติดตั้ง |           |          |          |
|     และงานถัง ภาชนะความดัน (ตัน/ปี)   |           |          |          |
+-----------------------------------+-----------+----------+----------+
| -   งานผลิตหม้อกำเนิดไอน้ำ (หน่วย :    | 15        | 15       | 15       |
|     ลูก)                           |           |          |          |
+-----------------------------------+-----------+----------+----------+
| ปริมาณการผลิตจริง                    |           |          |          |
+-----------------------------------+-----------+----------+----------+
| -   งานแปรรูปโ                     | 44,116    | 13,889   | 19,839   |
| ครงสร้างเหล็กซึ่งใช้ในการก่อสร้างหรือติดตั้ง |           |          |          |
|     และงานถัง ภาชนะความดัน (ตัน/ปี)   |           |          |          |
+-----------------------------------+-----------+----------+----------+
| -   งานผลิตหม้อกำเนิดไอน้ำ (หน่วย :    | 0         | 3        | 0        |
|     ลูก)                           |           |          |          |
+-----------------------------------+-----------+----------+----------+
| มูลค่าการผลิต (ล้านบาท)               |           |          |          |
+-----------------------------------+-----------+----------+----------+
| -   งานแปรรูปโ                     | 1,350     | 538.17   | 607.80   |
| ครงสร้างเหล็กซึ่งใช้ในการก่อสร้างหรือติดตั้ง |           |          |          |
|     และงานถัง ภาชนะความดัน          |           |          |          |
+-----------------------------------+-----------+----------+----------+
| -   งานผลิตหม้อกำเนิดไอน้ำ            | 0.00      | 5.07     | 0.00     |
+-----------------------------------+-----------+----------+----------+
| รวมมูลค่าการผลิต                     | 1,350     | 543.24   | 607.80   |
+-----------------------------------+-----------+----------+----------+
| การใช้กำลังการผลิต (%)               |           |          |          |
+-----------------------------------+-----------+----------+----------+
| -   งานแปรรูปโ                     | 88.23     | 27.78    | 39.67    |
| ครงสร้างเหล็กซึ่งใช้ในการก่อสร้างหรือติดตั้ง |           |          |          |
|     และงานถัง ภาชนะความดัน          |           |          |          |
+-----------------------------------+-----------+----------+----------+
| -   งานผลิตหม้อกำเนิดไอน้ำ            | 0.00      | 20.00    | 0.00     |
+-----------------------------------+-----------+----------+----------+
| อัตราเพิ่มของปริมาณการผลิตจริง (%)      |           |          |          |
+-----------------------------------+-----------+----------+----------+
| -   งานแปรรูปโ                     | 217.63    | (29.99)  | (19.52)  |
| ครงสร้างเหล็กซึ่งใช้ในการก่อสร้างหรือติดตั้ง |           |          |          |
|     และงานถัง ภาชนะความดัน          |           |          |          |
+-----------------------------------+-----------+----------+----------+
| -   งานผลิตหม้อกำเนิดไอน้ำ            | 0.00      | 300.00   | 0.00     |
+-----------------------------------+-----------+----------+----------+
| อัตราเพิ่มของมูลค่าการผลิต (%)          | 148.51    | (10.62 ) | (41.92)  |
+-----------------------------------+-----------+----------+----------+

หมายเหตุ 1) บริษัท ทำงานวันละ 1 กะ ๆ ละ 8 ชั่วโมง

2) เครื่องจักรที่ใช้ในการผลิตผลิตภัณฑ์โลหะซึ่งใช้ในการก่อสร้างหรือติดตั้ง
และงานภาชนะความดันสามารถทดแทนกันได้ในบางส่วนที่ถือว่าเป็นส่วนประกอบของชิ้นงานหลัก

ด้านวัตถุดิบและผู้จำหน่ายวัตถุดิบ

วัตถุดิบหลักที่ใช้ในการผลิตได้แก่ เหล็กรูปพรรณและเหล็กแผ่น
โดยมีปริมาณการใช้คิดเป็นสัดส่วนร้อยละ 90 ของวัตถุดิบทั้งหมด สำหรับวัตถุดิบอื่นๆ
ที่ใช้ในการผลิตประกอบด้วย ลวดเชื่อม สี เป็นต้น ซึ่งมีสัดส่วนการใช้คิดเป็นร้อยละ 10
ของวัตถุดิบทั้งหมด บริษัทฯ จะทำการตรวจสอบราคาเหล็กจากผู้ผลิตหรือตัวแทนจำหน่ายต่างๆ
ทั้งภายในและต่างประเทศ ก่อนที่จะคำนวณราคาขายของผลิตภัณฑ์แต่ละโครงการ
และจะกำหนดช่วงระยะเวลาการตอบรับจากลูกค้าให้สอดคล้อง
กับราคาเหล็กที่ทางผู้ผลิตหรือตัวแทนจำหน่ายเสนอราคามายังบริษัทฯ

เหล็กรูปพรรณหรือเหล็กโครงสร้าง หมายถึง เหล็กที่ผลิตออกมามีหน้าตัดเป็นรูป ลักษณะต่างๆ
เพื่อใช้ในงานก่อสร้างโครงสร้าง แบ่งตามกรรมวิธีการผลิตได้ 2 ชนิด คือ

  1) ชนิดรีดร้อน (Hot Rolled) ได้แก่ เหล็กโครงสร้างรูปพรรณรูปตัว I, H, T, U, L ฯลฯ
  ซึ่งเป็นเหล็กโครงสร้างขนาดใหญ่ ใช้ในงานประเภทต่างๆ อาทิเช่น
  ใช้เป็นวัตถุดิบสำหรับงานแปรรูปโลหะซึ่งใช้ในการก่อสร้างหรือติดตั้ง ใช้ทำเสาเข็ม
  ใช้ทำฐานแท่นเครื่องจักร ใช้รองรับระบบท่อ เป็นต้น
  ผู้ผลิตเหล็กโครงสร้างวิธีนี้ในประเทศมีจำนวนประมาณ 6 ราย
  มีกำลังการผลิตรวมกันปีละประมาณ 1 ล้านตันเศษ

2.  ชนิดรีดเย็น (Cold Rolled) ได้แก่ เหล็กโครงสร้างรูปพรรณขนาดเบา เช่น
    เหล็กโครงสร้างรูปพรรณ รูปตัว C ใช้ทำโครงหลังคา เป็นต้น
    มีผู้ผลิตที่ได้รับการส่งเสริมทั้งสิ้นประมาณ 9 ราย กำลังการผลิตรวมทั้งสิ้นปีละประมาณ 2
    แสนตัน

สำหรับบริษัทผู้ผลิตหรือตัวแทนจำหน่ายรายหลัก ๆ ที่บริษัทฯ สั่งซื้อวัตถุดิบมีดังนี้

+-------------------------+--------+--------------------+------------+
| ชื่อ                      | ประเทศ | ประเภทกิจการ        | ระย        |
|                         |        |                    | ะเวลาที่ติดต่อ |
|                         |        | ตัวแทนจำหน่าย        |            |
|                         |        |                    | กับบริษัทฯ    |
|                         |        |                    | (ปี)        |
+-------------------------+--------+--------------------+------------+
| 1. Mitsui & Co., Ltd.   | ญี่ปุ่น    | เหล็กแผ่น เหล็กรูปพรรณ | มากกว่า 10  |
|                         |        |                    | ปี          |
+-------------------------+--------+--------------------+------------+
| 2. Mitsubishi Corp.     | ญี่ปุ่น    | เหล็กแผ่น เหล็กรูปพรรณ | มากกว่า 10  |
|                         |        |                    | ปี          |
+-------------------------+--------+--------------------+------------+
| 3. Sumitomo Corp.       | ญี่ปุ่น    | เหล็กแผ่น เหล็กรูปพรรณ | มากกว่า 10  |
|                         |        |                    | ปี          |
+-------------------------+--------+--------------------+------------+
| 4. Marubeni Corp.       | ญี่ปุ่น    | เหล็กแผ่น เหล็กรูปพรรณ | มากกว่า 10  |
|                         |        |                    | ปี          |
+-------------------------+--------+--------------------+------------+
| 5. Kawasho Corp.        | ญี่ปุ่น    | เหล็กแผ่น เหล็กรูปพรรณ | มากกว่า 10  |
|                         |        |                    | ปี          |
+-------------------------+--------+--------------------+------------+
| 6. TRADE ARBED Ltd.     | ยุโรป   | เหล็กแผ่น เหล็กรูปพรรณ | มากกว่า 10  |
|                         |        |                    | ปี          |
+-------------------------+--------+--------------------+------------+
| 7. BS Steel             | ยุโรป   | เหล็กรูปพรรณ         | มากกว่า 10  |
|                         |        |                    | ปี          |
+-------------------------+--------+--------------------+------------+
| 8. เหล็กสยามยามาโตะ*     | ไทย    | เหล็กรูปพรรณ         | มากกว่า 5 ปี |
+-------------------------+--------+--------------------+------------+
| 9. สหวิริยา เพลทมิล        | ไทย    | เหล็กแผ่น            | มากกว่า 5 ปี |
+-------------------------+--------+--------------------+------------+
| 10.ร้า                   | ไทย    | เหล็กแผ่น เหล็กรูปพรรณ | มากกว่า 10  |
| นค้าเหล็กได้แก่ศรีราชาสิริพานิช |        |                    | ปี          |
| กมลโลหะกิจ อุดมโลหะกิจ     |        |                    |            |
| และอี่นๆ                  |        |                    |            |
+-------------------------+--------+--------------------+------------+

สัดส่วนการสั่งซื้อวัตถุดิบ

บริษัทสั่งซื้อเหล็กจากทั้งในประเทศและต่างประเทศ
สัดส่วนการสั่งซื้อวัตถุดิบในประเทศต่อการสั่งซื้อจากต่างประเทศนั้นไม่สามารถระบุได้แน่นอน
ขึ้นอยู่กับคุณภาพหรือชั้นคุณภาพ (Grade) ของวัตถุดิบที่ลูกค้ากำหนด ราคาที่เหมาะสม
ระยะเวลาที่ส่งมอบ หรือแหล่งวัตถุดิบที่สามารถจัดหาได้ในแต่ละช่วงของการสั่งซื้อ อย่างไรก็ดี
แนวโน้มในอนาคตคาดว่า บริษัทจะมีสัดส่วนการสั่งซื้อวัตถุดิบจากในประเทศเพิ่มขึ้น
เนื่องจากสามารถสั่งซื้อได้จากผู้ผลิตในประเทศ คือ บริษัท เหล็กสยามยามาโตะ จำกัด
ซึ่งเป็นผู้ผลิตเหล็กโครงสร้างรายแรกในประเทศไทย และบริษัท สหวิริยา เพลทมิล จำกัด
ผู้ผลิตเหล็กแผ่นซึ่งมีคุณภาพและราคาที่ถูกกว่าผู้ผลิตต่างประเทศ
รวมทั้งระยะเวลาการส่งมอบที่เหมาะสมแต่ละโครงการ

การสั่งซื้อวัตถุดิบของบริษัท มีทั้งการสั่งซื้อจากผู้ผลิตโดยตรง
และการสั่งซื้อผ่านตัวแทนจำหน่ายหรือร้านค้าเหล็ก
ที่ผ่านมาวัตถุดิบที่ใช้ส่วนใหญ่จะเป็นวัตถุดิบที่ผลิตในประเทศไทย ญี่ปุ่น และประเทศในแถบทวีปยุโรป
เช่น ฟินแลนด์ เบลเยี่ยม เป็นต้น

การสั่งซื้อเหล็กของบริษัท ในช่วง 3 ปีที่ผ่านมา มีดังนี้

  ------------------ ----------- -------- -------- ----------- -------- -------- ----------- -------- --------
                                 ปี 2544                        ปี 2543                        ปี 2542   

                     ปริมาณ(ตัน)   ล้านบาท   ร้อยละ    ปริมาณ(ตัน)   ล้านบาท   ร้อยละ    ปริมาณ(ตัน)   ล้านบาท   ร้อยละ

  สั่งซื้อจากต่างประเทศ   26,000      546.00   61.90    22,800      456.00   93.92    23,500      470.00   94.00

  สั่งซื้อจากในประเทศ    16,000      320.00   38.10    1,475       29.50    6.08     1,500       30.00    6.00

  รวมการสั่งซื้อทั้งหมด    42,000      866.00   100.00   24,275      485.50   100.00   25,000      500.00   100.00
  ------------------ ----------- -------- -------- ----------- -------- -------- ----------- -------- --------

ระดับราคาเฉลี่ยของวัตถุดิบในช่วง 3 ปีที่ผ่านมา(หน่วย : บาท/กก.)

  ---------------------------- -------------- ------------- --------------
                               ปี 2544         ปี 2543        ปี 2542

  เหล็กรูปพรรณ (Beam)            19.50 - 20.50  20.00 - 21.00 20.00 - 20.70

  เหล็กแผ่น (Plate)              12.00 - 12.60  12.00 - 12.20 11.00 - 12.00
  ---------------------------- -------------- ------------- --------------

ปัจจัยที่มีผลกระทบต่อราคาและปริมาณเหล็ก ผลกระทบต่อบริษัท และแนวทางแก้ไขปัญหา

ปัจจัยที่มีผลกระทบต่อราคาและปริมาณเหล็ก คือ

1) สภาวะเศรษฐกิจโลก ซึ่งมีผลกระทบโดยตรงกับอัตราการขยายตัวทางด้านงานก่อสร้าง
เนื่องจากอุตสาหกรรมเหล็กขั้นพื้นฐานในประเทศด้านเหล็กรูปพรรณและเหล็กแผ่นหนา
เพิ่งจะเริ่มมีการจัดตั้งขึ้นและสามารถผลิตได้เพียงบางชนิดหรือบางขนาด
เหล็กบางส่วนจึงยังต้องนำเข้าจากต่างประเทศเป็นหลัก ฉะนั้น
ราคาและปริมาณเหล็กจึงมีผลผูกพันโดยตรงกับสภาวะการณ์ของตลาดโลก
ซึ่งก่อให้เกิดผลกระทบกับบริษัท โดยตรง

2.  อัตราแลกเปลี่ยน
    มีผลกระทบต่อราคาเหล็กเนื่องจากวัตถุดิบในการผลิตเหล็กจะต้องนำเข้าจากต่างประเทศ

3.  กฎหมาย ระเบียบ และข้อบังคับของทางราชการ ที่เกี่ยวข้องกับมาตรฐานผลิตภัณฑ์อุตสาหกรรม
    เป็นอุปสรรคต่อการนำเข้าวัตถุดิบจากต่างประเทศ
    ก่อให้เกิดปัญหาความล่าช้าในการจัดซื้อจัดหาวัตถุดิบ มีผลให้ต้นทุนวัตถุดิบที่หาซื้อได้มีราคาสูงขึ้น
    ทำให้ความสามารถในการแข่งขันกับต่างประเทศเพื่อการส่งออกลดลง

แนวทางแก้ไขปัญหา

1.  จะต้องติดตามสภาวะของเศรษฐกิจโลก ซึ่งจะมีผลกระทบกับราคาโดยตรง
    เพื่อให้ทราบแนวโน้มของราคาเหล็กซึ่งพอจะคาดการณ์ได้ในช่วงสั้นระยะ 3 เดือน 6 เดือน
    เพื่อนำมาเป็นข้อมูลในการประมูลงานและรับงาน

2.  หาแหล่งวัตถุดิบใหม่ ๆ

3.  สร้างพันธมิตรหรือหาผู้ร่วมทุนที่เป็นผู้ผลิตหรือเป็นตัวแทนจัดจำหน่ายเหล็กที่มีศักยภาพสูง
    เนื่องจากงานผลิตโครงสร้างเหล็กซึ่งใช้ในการก่อสร้าง เวลาเป็นปัจจัยหนึ่งที่สำคัญ
    ซึ่งจำเป็นที่จะต้องได้วัตถุดิบมาทันตามที่กำหนดด้วยราคาที่เหมาะสม

4.  ปรับปรุงหรือแก้ไขกฎหมาย ระเบียบและข้อบังคับของทางราชการ ให้มีความเหมาะสม
    โดยเอื้อประโยชน์ต่อทั้งผู้ประกอบการแปรรูปเหล็ก และผู้ประกอบอุตสาหกรรมผลิตเหล็ก

  ด้านขั้นตอนและเทคโนโลยีการผลิต

ปัจจุบัน บริษัทมีโรงงานแปรรูปโลหะที่ประกอบด้วยเครื่องจักรและอุปกรณ์การผลิตที่ทันสมัย
มีเทคโนโลยีสูง มีกระบวนการผลิตที่ได้มาตรฐานโดยมีการควบคุมคุณภาพในแต่ละขั้นตอน
ทีมงานของบริษัท ประกอบด้วยบุคลากรที่มีความชำนาญ
และมีประสบการณ์ที่ยาวนานในด้านงานแปรรูปโลหะ

ขั้นตอนการผลิตของบริษัท จะปรับเปลี่ยนไปตามลักษณะงานของแต่ละโครงการ
ส่วนเครื่องจักรที่ใช้ในการผลิตจะใช้เครื่องจักรและอุปกรณ์เดียวกัน
ยกเว้นบางโครงการที่มีลักษณะงานแตกต่างออกไปมาก บริษัท
อาจลงทุนซื้ออุปกรณ์หรือเครื่องมือพิเศษเพิ่มเติมตามความเหมาะสม
เพื่อให้การผลิตมีประสิทธิภาพสูงสุด ซึ่งในปัจจุบัน
บริษัทมีเครื่องมือเครื่องจักรที่เพียงพอกับแผนการผลิตที่ตั้งไว้สำหรับโครงการในอนาคต
มีความเป็นไปได้ที่บริษัทจะลงทุนซื้อเครื่องจักรใหม่ที่มีเทคโนโลยีสมัยใหม่เพื่อเพิ่มขีดความสามารถในการผลิต
เพิ่มกำลังการผลิต หรือเพื่อทดแทนเครื่องจักรเก่าที่มีประสิทธิภาพต่ำ

  การดำเนินงานของบริษัท ก่อนที่จะเข้าสู่กระบวนการผลิต

ขั้นตอนการรับงาน

ฝ่ายธุรกิจต่างประเทศมีหน้าที่ในการติดต่อหางานให้กับบริษัท ซึ่งจะมีทั้งกรณีที่ยื่นเสนอราคาต่อลูกค้า
หรือกรณีที่ลูกค้าติดต่อเข้ามาเอง โดยปกติงานของบริษัทจะมีการตกลงจ้างงาน 2 วิธี คือ

1. การเสนอราคา
โดยบริษัทจะติดตามข่าวการประกวดราคาจากประกาศงานประกวดราคาหรือได้รับการติดต่อ
จากเจ้าของโครงการหรือผู้รับเหมาหลัก (Main Contractor) ให้ทำการเสนอราคา
เมื่อได้รับข้อมูลเพียงพอแล้ว บริษัทจะทำการคำนวณต้นทุนโครงการและเสนอราคาต่อลูกค้า

2. การเจรจา กรณีนี้จะเป็นการเจรจารับงานโดยไม่มีการประกวดราคา
ทางบริษัทจะเป็นฝ่ายเสนอราคาหรือทางลูกค้าเป็นผู้ติดต่อเข้ามาเอง
ซึ่งส่วนใหญ่เป็นลูกค้าที่เคยใช้บริการจากบริษัท หรือได้รับการแนะนำจากลูกค้าเดิม
เมื่อมีการตกลงกันได้ในราคาและเงื่อนไขต่าง ๆ จึงทำการเซ็นสัญญาว่าจ้างกันต่อไป

ขั้นตอนการวางแผนและดำเนินงาน

1.  แต่งตั้งวิศวกรประสานงานโครงการ (Project Co-ordinator)
    เมื่อบริษัทรับงานแล้วทำการแต่งตั้งวิศวกรประสานงานโครงการ
    ซึ่งจะทำหน้าที่เป็นแกนกลางในการประสานงานระหว่างหน่วยงานที่เกี่ยวข้องกับลูกค้า
    ติดตามความก้าวหน้าของงานตลอดจนควบคุมให้การดำเนินโครงการเป็นไปตามแผนงานและงบประมาณ

2.  วางแผนและจัดเตรียมงาน โดยวิศวกรประสานงานโครงการ แผนกผลิต แผนกควบคุมคุณภาพ
    และผู้เกี่ยวข้องทั้งหมดจะร่วมกันกำหนดแผนการทำงาน วางแผนกำลังคน สถานที่ อุปกรณ์ต่าง
    ๆ และจัดตารางการทำงานโดยละเอียด

3.  การดำเนินงานการผลิต โดยแผนกผลิตหรือผู้รับเหมาช่วงจะทำหน้าที่ผลิตงาน
    โดยหัวหน้างานผลิตที่เกี่ยวข้องจะรับผิดชอบในการตรวจสอบดูแลและติดตามความก้าวหน้าของงาน
    ให้เป็นไปตามแผนและกำหนดเวลาที่วางไว้

4.  การรายงานความคืบหน้าและติดตามผล
    ในระหว่างการผลิตวิศวกรประสานงานโครงการจะทำหน้าที่ในการรายงานผลเกี่ยวกับรายละเอียดของงาน
    การใช้วัตถุดิบ ต้นทุน คุณภาพ ความคืบหน้า และผลการทำงานต่อแผนกควบคุมคุณภาพ

5.  การตรวจสอบ หลังจากที่งานเสร็จสิ้นในแต่ละช่วง
    แผนกควบคุมคุณภาพจะทำหน้าที่ตรวจสอบคุณภาพของงานให้เป็นไปตามมาตรฐานที่วางไว้
    งานที่ไม่ได้คุณภาพตามที่กำหนดจะถูกส่งกลับไปยังแผนกผลิตที่รับผิดชอบให้แก้ไขปรับปรุงจนกว่าจะเป็นไปตามมาตรฐาน

6.  การตรวจเช็คความเรียบร้อย
    เมื่องานเสร็จสมบูรณ์และผ่านการตรวจสอบขั้นสุดท้ายจากแผนกควบคุมคุณภาพแล้ว
    ก่อนส่งมอบงานให้กับผู้ว่าจ้าง แผนกผลิตจะทำหน้าที่ตรวจสอบความเรียบร้อยทุกๆ
    อย่างเป็นครั้งสุดท้าย หรือบางครั้งลูกค้าจะมีทีมงานมาตรวจเช็คความเรียบร้อย
    ก่อนที่จะดำเนินการจัดส่งให้ลูกค้าต่อไป

ขั้นตอนการส่งมอบงาน

เมื่องานเสร็จสมบูรณ์แล้ว แผนกผลิตจะทำการส่งมอบงานให้กับผู้ว่าจ้าง
โดยฝ่ายผู้ว่าจ้างจะทำการตรวจสอบความเรียบร้อยของงานและลงนามรับรอง

แผนภูมิแสดงขั้นตอนการรับงานและการดำเนินการ

ขั้นตอนการผลิตสำหรับงานผลิตผลิตภัณฑ์โลหะซึ่งใช้ในการก่อสร้างหรือติดตั้งและภาชนะความดัน

1. ออกแบบและกำหนดรายละเอียดทางด้านวิศวกรรมเฉพาะการผลิตภาชนะความดัน
(ส่วนผลิตภัณฑ์โครงสร้างเหล็กนั้น ลูกค้าเป็นผู้ดำเนินการในขั้นนี้)

2. ทำแบบรายละเอียด ตามที่ได้ออกแบบเอาไว้

3. จัดทำคู่มือ กรรมวิธี การผลิต, การประกอบ, การตรวจสอบ, การเตรียมผิวชิ้นงาน,
การทำสี, การบรรจุหีบห่อ หรือการจัดเตรียมชิ้นงาน ก่อนการส่งและการขนส่ง ฯลฯ

4. จัดหาวัสดุตามแบบ

5. จัดทำกรรมวิธีการเชื่อม
กำหนดรายชื่อช่างเชื่อมและทำการทดสอบช่างเชื่อมเพื่อให้ได้ตามมาตรฐานที่กำหนดไว้
โดยคัดเลือกเฉพาะช่างที่ผ่านการทดสอบเท่านั้นมาเชื่อมในงานจริง

6. เข้ากระบวนการแปรรูปโดยทำเครื่องหมายก่อนการตัดลงไปในวัสดุให้ตรงกับแบบ

7. ตัดวัสดุตามเครื่องหมายที่ทำไว้ และนำวัสดุที่ตัดแล้วไปเจาะรู, กลึง, ใส, ดัด ฯลฯ
ตามรายละเอียดที่กำหนดไว้ในแบบ

8. นำวัสดุตามข้อ 7
มาประกอบเข้ากันเป็นรูปชิ้นงานตามแบบและคู่มือกรรมวิธีการผลิตการประกอบในข้อ 3

9. ทำการเชื่อมชิ้นงานตามกรรมวิธีการเชื่อมในข้อ 5.

10. ทำการตรวจสอบและทดสอบหลังเชื่อมตามกรรมวิธีในข้อ 3
เช่นการตรวจสอบแนวเชื่อมด้วยการใช้คลื่นอุลตร้าโซนิค
จากนั้นจึงทำการตกแต่งชิ้นงานขั้นสุดท้ายเช่น เจียร, ปาดผิวหน้า ฯลฯ ในกรณีผลิตภาชนะความดัน
จะเพิ่มการตรวจสอบด้วยวิธีอัดน้ำเพื่อทดสอบการรับความดันด้วย)

11. ทำการเตรียมผิวชิ้นงานทำสีหรือ กรรมวิธีอื่นๆ ที่ใช้ป้องกันผิวชิ้นงานจากสนิม (เช่น
การชุบผิวงานด้วยสังกะสี ฯลฯ) ตามกรรมวิธีในข้อ 3 และรายละเอียดที่ระบุไว้ในแบบ

12. เตรียมชิ้นงานและเอกสารให้พร้อมสำหรับการขนส่งเช่น การบรรจุหีบห่อ,
การทำอุปกรณ์ช่วยรองรับในการขนส่ง หรือการเตรียมเอกสารรายละเอียดของสินค้าที่จะส่ง ฯลฯ

13. ขนส่งชิ้นงานไปให้ลูกค้า

ทุกขั้นตอนในกระบวนการผลิตและการประกอบ
จะต้องมีการตรวจสอบโดยแผนกประกันคุณภาพทุกครั้งถ้าตรวจสอบแล้วผ่าน
จึงจะเริ่มงานในขั้นตอนต่อไปได้แต่ถ้าไม่ผ่านจะต้องกลับไปแก้ไขใหม่จนกว่าจะผ่านตามมาตรฐานและรายละเอียดที่กำหนดเอาไว้

แผนภูมิแสดงขั้นตอนการแปรรูปผลิตภัณฑ์โลหะ (Steel Fabrication)

และภาชนะความดัน (Pressure Vessel)

ขั้นตอนการผลิตสำหรับงานหม้อกำเนิดไอน้ำ

1. จัดหาวัสดุและนำเข้าชิ้นส่วน (Knock-Down Parts) มาตรฐานของรุ่นที่จะทำการผลิต

2. จัดเตรียมคู่มือการผลิต แบบรายละเอียด และวัสดุ ตามแบบมาตรฐานของรุ่นที่จะทำการผลิต

3. เข้ากระบวนการผลิตโดยทำการทำเครื่องหมายก่อนการตัดลงไปในวัสดุให้ตรงกับแบบ
ตัดวัสดุตามเครื่องหมายที่ทำไว้ และนำวัสดุที่ตัดแล้วไปเจาะรูและขึ้นรูป

4. นำวัสดุที่ผ่านกระบวนการในขั้น 5 มาประกอบเข้ากันเป็นรูปชิ้นงาน (หม้อกำเนิดไอน้ำ)
และทำการเชื่อมตัวหม้อกำเนิดไอน้ำ

5. ผ่านกระบวนการอบและประกอบเป็นหม้อกำเนิดไอน้ำสำเร็จรูป

6. ผ่านกระบวนการทดสอบความดันโดยการอัดน้ำ
เมื่อผ่านการทดสอบแล้วจึงประกอบฝาหน้าและหลัง และทำการทดสอบการเดินเครื่องที่โรงงาน

7. ทาสีชิ้นงาน และรวบรวมอุปกรณ์และส่วนประกอบทั้งหมดเพื่อเตรียมส่งมอบ

8. ทำการขนส่งชิ้นงานไปติดตั้ง พร้อมทั้งทดสอบการเดินเครื่องที่หน้างาน

9. ส่งมอบงานให้กับลูกค้า

  แผนภูมิแสดงขั้นตอนการผลิตหม้อกำเนิดไอน้ำ (Boiler)

2.  ผลกระทบต่อสิ่งแวดล้อม

  เนื่องจากผลิตภัณฑ์ของบริษัทที่มีวัตถุดิบเป็นเหล็ก ถือว่ามีมลภาวะที่น้อยมาก อีกทั้งยังมีโรงงาน
  เครื่องมือและเครื่องจักรที่ทันสมัย ซึ่งถือว่าไม่มีผลกระทบต่อสิ่งแวดล้อม

3.  งานที่ยังไม่ส่งมอบสิ้นสุด ณ 31 ธันวาคม 2544

  งานที่บริษัทยังไม่ส่งมอบที่มีมูลค่าโครงการมากกว่า 10% ของรายได้รวม มี 3 โครงการ คือ

  -------------------------------------------- ---------------- ----------------
  ชื่อโครงการ                                    มูลค่างาน          มูลค่าที่ยังไม่ส่งมอบ

  โครงการแปรรูปโครงสร้างเหล็กโรงงานอุตสาหกรรมเคมี   282,086,354.57   35,122,894.45
  Lyondell PO-11 ที่ Rotterdam ประเทศ                             
  Netherlands                                                   

  โครงการแปรรูปโครงสร้างเหล็กโรงงานอุตสาหกรรมเคมี   212,995,482.29   33,209,224.92
  Ohanet ที่ประเทศ Algeria                                        

  โครงการระบบงานท่อสำหรับโรงงานแยกแก๊ส North West 152,608,201.95   152,608,201.95
  Shelf Venture Onshore, Australia                              

  รวม                                          647,690,038.81   220,940,321.32
  -------------------------------------------- ---------------- ----------------